# 

# Λυσίας, *Ὑπὲρ Μαντιθέου* §§12-13

*Ἔτι δ᾽, ὦ βουλή, οὐδεὶς ἂν ἀποδεῖξαι περὶ ἐμοῦ δύναιτο οὔτε δίκην αἰσχρὰν οὔτε γραφὴν οὔτε εἰσαγγελίαν γεγενημένην· καίτοι ἑτέρους ὁρᾶτε πολλάκις εἰς τοιούτους ἀγῶνας* *καθεστηκότας. Πρὸς τοίνυν τὰς στρατείας καὶ τοὺς κινδύνους τοὺς πρὸς τοὺς πολεμίους σκέψασθε οἷον ἐμαυτὸν παρέχω τῇ πόλει. Πρῶτον μὲν γάρ,* *ὅτε τὴν συμμαχίαν ἐποιήσασθε πρὸς [τοὺς] Βοιωτοὺς καὶ εἰς Ἁλίαρτον ἔδει βοηθεῖν,* *ὑπὸ Ὀρθοβούλου κατειλεγμένος ἱππεύειν ἐπειδὴ πάντας ἑώρων* *τοῖς μὲν ἱππεύουσιν ἀσφάλειαν εἶναι δεῖν νομίζοντας, τοῖς δ᾽ ὁπλίταις κίνδυνον ἡγουμένους,* *ἑτέρων ἀναβάντων ἐπὶ τοὺς ἵππους ἀδοκιμάστων παρὰ τὸν νόμον ἐγὼ προσελθὼν* *ἔφην* *τῷ Ὀρθοβούλῳ ἐξαλεῖψαί με ἐκ τοῦ καταλόγου,* *ἡγούμενος* *αἰσχρὸν εἶναι* *τοῦ πλήθους μέλλοντος κινδυνεύειν ἄδειαν ἐμαυτῷ παρασκευάσαντα στρατεύεσθαι. Καί μοι ἀνάβηθι, Ὀρθόβουλε.*

**ΠΑΡΑΤΗΡΗΣΕΙΣ**

**Α.1.** Να γράψετε το γράμμα που αντιστοιχεί σε κάθε μία από τις παρακάτω περιόδους λόγου και δίπλα σε αυτό τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5) :

α. Ο Μαντίθεος αρνείται ότι ήταν φιλόδικος όπως οι υπόλοιποι Αθηναίοι.

Β. Ο Μαντίθεος αναφέρεται στη συμμαχία Σπαρτιατών και Θηβαίων με αφορμή τη μάχη στην Αλίαρτο.

γ. Σύμφωνα με τα όσα αναφέρει ο Μαντίθεος ο Ορθόβουλος, ως φύλαρχος, κρατούσε τον κατάλογο των ιππέων.

δ. Ο Μαντίθεος αναφέρει ότι κάποιοι Αθηναίοι κατατάχθηκαν στο Ιππικό σε αντίθεση με τον σχετικό νόμο.

ε. Ο Μαντίθεος ισχυρίζεται ότι θα ήταν πιο ασφαλής αν υπηρετούσε στο πεζικό και γι’ αυτό ζήτησε από τον Ορθόβουλο να τον τοποθετήσει εκεί.

**Μονάδες 10**

**Β1.** Με αφορμή τα γεγονότα στην Αλίαρτο ο Μαντίθεος αναδεικνύει το ήθος του μέσα από αντιθέσεις. Αφού τις επισημάνετε αξιοποιώντας στοιχεία του κειμένου, να περιγράψετε το ήθος του.

**Μονάδες 10**

## ΠΑΡΑΛΛΗΛΟ ΚΕΙΜΕΝΟ

## Λυσίας, *Κατά Ἀλκιβιάδου λιποταξίου* §§9-11

Ο Αλκιβιάδης, γιος του ομώνυμου γνωστού πολιτικού και της Ιππαρέτης, κατηγορείται στον λόγο αυτό ότι, ενώ κατατάχθηκε το 395/4 π.Χ. για να πολεμήσει ως οπλίτης στην Αλίαρτο της Βοιωτίας, λόγω της δειλίας του μεταπήδησε στο σώμα των ιππέων, χωρίς να πληρούνται οι νόμιμες προϋποθέσεις.

*Αυτός λοιπόν (ο Αλκιβιάδης) σε τέτοιο σημείο φαυλότητος έφθασε, και τόσο σας περιφρόνησε, και τόσο τους εχθρούς φοβήθηκε, και τόσο πεθύμησε να καταταχθεί στο ιππικό, και τόσο τους νόμους παρέβλεψε, ώστε ουδόλως έλαβε υπ' όψιν του τις συνέπειες της παραβάσεως των νόμων και τις δίκες, αλλά προτίμησε και τα πολιτικά του δικαιώματα να χάσει, και η περιουσία του να δημευθεί, και ένοχος να θεωρηθεί όλων των υπό των νόμων απειλουμένων τιμωριών μάλλον παρά να καταταχθεί με τους οπλίτες και να ονομάζεται οπλίτης. Και άλλοι μεν, ενώ ουδέποτε είχαν υπηρετήσει ως οπλίτες, ενώ άλλοτε υπηρετούσαν ως ιππείς, και είχαν προξενήσει μεγάλες βλάβες στους εχθρούς, δεν τόλμησαν να ανέλθουν εις τους ίππους, διότι φοβούνταν σάς (τους δικαστές) και τον νόμο· διότι σκέπτονταν ότι δεν θα καταστραφεί η πόλις, αλλ' ότι θα σωθεί, και θα γίνει μεγάλη, και θα τιμωρήσει τους αδικούντες. Ο Αλκιβιάδης τόλμησε να ανέλθει στον ίππο (να καταταχθεί στο ιππικό), ενώ δεν διέκειτο ευνοϊκώς προς τον λαό, ενώ δεν είχε πρότερον υπηρετήσει ως ιππέας, ενώ ούτε και τώρα γνωρίζει να ιππεύει, ενώ δεν είχε εξετασθεί (από τους αρμόδιους άρχοντες), σκεπτόμενος ότι δεν θα δυνηθεί η πόλη να τιμωρήσει τους αδικούντες.*

Μτφρ. Σ. Τζουμελέας. [1939]. Διασκευή από την καθαρεύουσα στη δημοτική

**Β2.** Αφού διαβάσετε προσεκτικά τα δύο κείμενα (πρωτότυπο – μεταφρασμένο) να συγκρίνετε τη συμπεριφορά του Αλκιβιάδη με εκείνη του Μαντίθεου με αφορμή τα γεγονότα στην Αλίαρτο.

**Μονάδες 10**

**Β3.** Να συνδέσετε καθεμία από τις φράσεις της στήλης Α με μία φράση της στήλης Β, ώστε να ολοκληρώνεται ορθά το νόημά της.

|  |  |
| --- | --- |
| **Α** | **Β** |
| 1. Ο ιδανικός ήρωας έπρεπε να διαπρέπει με τον λόγο στην αγορά όπως | α. με τα ανδραγαθήματα στον πόλεμο. |
| β. με την πλούσια κοινωνική του ζωή. |
| 1. Η ρητορική ως **«πειθοῦς δημιουργός»**, ως τεχνική δηλαδή που έχει στόχο να πείσει, | α. ενδιαφέρεται να ανακαλύψει και να διδάξει τα αληθινά. |
| β. δεν ενδιαφέρεται να ανακα- λύψει και να διδάξει τα αληθινά. |
| 1. Ο Ισοκράτης υπερασπίζοντας τη Ρητορική του Σχολή τονίζει | α. τη δικαστική αξία της διδασκαλίας της ρητορικής. |
| β. την παιδευτική αξία της διδασκαλίας της ρητορικής. |
| 1. Σημαντικότερος ρήτορας συμβουλευτικών λόγων θεωρείται | α. ο Δημοσθένης. |
| β. ο Ισοκράτης. |
| 1. Η πειστικότητα του ρήτορα εξαρτάται σε σημαντικό βαθμό | α. από την εντύπωση που θα προξενήσει στο ακροατήριο ο ίδιος ως προσωπικότητα. |
| β. από την εντύπωση που θα προξενήσει στο ακροατήριο ο ίδιος ως πρότυπο πολιτικού. |

**Μονάδες 10**

**Β4.** Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:

* **δύναιτο**: Έχεις πυρετό, γι’ αυτό νιώθεις …………………………………………………..
* **καθεστηκότας**: Η ………………………. έχει γίνει δυστυχώς ανυπόφορη!
* **σκέψασθε**: Τι σε προβληματίζει; Δείχνεις ……………………………………….
* **ἑώρων**: Ο αετός έχει πολύ δυνατή ………………………………….
* **ἔφην**: Απαγορεύονται οι ………………………. τσιγάρων στην τηλεόραση. (**Μονάδες 10)**

## ΑΔΙΔΑΚΤΟ ΚΕΙΜΕΝΟ

## Αἰσχίνης, *Κατὰ Κτησιφῶντος* §§5-6

(έκδ. των Martin, V., de Budé, G. Παρίσι: Les Belles Lettres, 1928, ανατ. 1962)

Ο ρήτορας Αισχίνης με τον λόγο του αυτόν αντιτίθεται στην πρόταση του Κτησιφώντα να τιμηθεί ο Δημοσθένης με χρυσό στεφάνι για τις υπηρεσίες του στην πόλη. Το απόσπασμα που ακολουθεί είναι από το προοίμιο του λόγου.

*Τούτων δ’ ἐχόντων οὕτως, καὶ τῶν καιρῶν ὄντων τῇ πόλει τοιούτων ὁποίους τινὰς αὐτοὺς ὑμεῖς ὑπολαμβάνετε εἶναι, ἓν ὑπολείπεται μέρος τῆς πολιτείας, εἴ τι κἀγὼ τυγχάνω γιγνώσκων, αἱ τῶν παρανόμων γραφαί. Εἰ δὲ καὶ ταύτας καταλύσετε ἢ τοῖς καταλύουσιν ἐπιτρέψετε, προλέγω ὑμῖν ὅτι λήσετε κατὰ μικρὸν τῆς πολιτείας τισὶ παραχωρήσαντες. Εὖ γὰρ ἴστε, ὦ ἄνδρες Ἀθηναῖοι, ὅτι τρεῖς εἰσὶ πολιτεῖαι παρὰ πᾶσιν ἀνθρώποις, τυραννὶς καὶ ὀλιγαρχία καὶ δημοκρατία, διοικοῦνται δ’ αἱ μὲν τυραννίδες καὶ ὀλιγαρχίαι τοῖς τρόποις τῶν ἐφεστηκότων, αἱ δὲ πόλεις αἱ δημοκρατούμεναι τοῖς νόμοις τοῖς κειμένοις. Μηδεὶς οὖν ὑμῶν τοῦτ’ ἀγνοείτω, ἀλλὰ σαφῶς ἕκαστος ἐπιστάσθω ὅτι ὅταν εἰσίῃ εἰς δικαστήριον γραφὴν παρανόμων δικάσων, ἐν ταύτῃ τῇ ἡμέρᾳ μέλλει τὴν ψῆφον φέρειν περὶ τῆς ἑαυτοῦ παρρησίας. Διόπερ καὶ ὁ νομοθέτης τοῦτο πρῶτον ἔταξεν ἐν τῷ τῶν δικαστῶν ὅρκῳ, «ψηφιοῦμαι κατὰ τοὺς νόμους,»* ***ἐκεῖνό γε εὖ εἰδὼς*** *ὅτι ὅταν διατηρηθῶσιν οἱ νόμοι τῇ πόλει,* *σῴζεται καὶ ἡ δημοκρατία.*

--------

***τοῖς τρόποις τῶν ἐφεστηκότων***: σύμφωνα με τις διαθέσεις των κυβερνώντων

**ΠΑΡΑΤΗΡΗΣΕΙΣ**

**Γ1.** Να μεταφράσετε στη Νέα Ελληνική το απόσπασμα: **«Μηδείς οὖν ὑμῶν τοῦτ’ ἀγνοείτω, …σῲζεται καί ἡ δημοκρατία». Μονάδες 20**

**Γ2.** Ποια είναι τα είδη των πολιτευμάτων, σύμφωνα με τον ομιλητή, και ποια είναι η βασική διαφορά τους;

**Μονάδες 10**

**Γ3.**

**α.** ***τῶν καιρῶν****,* ***τῇ πόλει***, ***τῆς πολιτείας***: Να γράψετε τη δοτική πληθυντικού. (μονάδες 6)

**β. *ὑπολαμβάνετε***: Να γράψετε το ίδιο πρόσωπο στην υποτακτική ενεστώτα και αορίστου (στην ίδια φωνή και διάθεση). (μονάδες 4)

**Μονάδες 10**

**Γ4α.** Να προσδιορίσετε την κύρια συντακτική λειτουργία των υπογραμμισμένων λέξεων του κειμένου:

**γιγνώσκων**: είναι ……………………. στο ……………………….

**ὑμῖν**: είναι …………………… στο ………………………………..

**αἱ δημοκρατούμεναι**: είναι ……………………….. στο ……………………………….

**δικάσων**: είναι …………………………….. στο ………………………………..

**τῶν δικαστῶν**: είναι ……………………… στο ………………………………..

( Μονάδες 5)

Β. **Μηδείς οὖν ὑμῶν τοῦτ’ ἀγνοείτω**: Με ποια δευτερεύουσα πρόταση επεξηγείται η αντωνυμία **τοῦτ’(ο)**; Να τη γράψετε (μονάδες 3) και να δικαιολογήσετε τον τρόπο εισαγωγής και εκφοράς της. (μονάδες 2)

**Μονάδες 10**

Τύχη αγαθή!